Държавен вестник, бр. 54, 2016 г., стр. 29

БРОЙ  54	
Д Ъ Р Ж А В Е Н  В Е С Т Н И К 	
СТР.  29  
Чл. 58. Контролът за спазване на изисква­
нията на длъжностното разписание, функци­
оналните и длъжностните характеристики се 
осъществява от:
1. директора на Службата и структурата, 
отговаряща за управлението на човешките 
ресурси на Службата;
2. заместник-директорите на Службата и 
ръководителите на структури и структурни 
звена – в рамките на техните отговорности. 
Чл. 59. Длъжностните разписания, функци­
оналните и длъжностните характеристики се 
въвеждат в Автоматизираната информационна 
система за човешките ресурси на Службата 
и не се предоставят в други системи или ре­
гистри, които не се поддържат от Службата.
Чл. 60. Численият състав на Службата се 
води на отчет от структурата, отговаряща 
за управлението на човешките ресурси на 
Службата.
Чл. 61. Служителите, които участват в съ­
вети, комисии, работни групи и други колек­
тивни органи в Службата, изпълняват задачи 
и отговарят за тях съобразно длъжностните 
си характеристики и функционалната характе­
ристика на структурата, която представляват. 
Г л а в а  с е д м а
СЛУЖИТЕЛИ НА СЛУЖБАТА
Раздел I
Общи положения
Чл. 62. (1) Служителите на Службата са 
военнослужещи и цивилни служители.
(2) Военнослужещите от Службата са 
офицери, офицерски кандидати и сержанти 
(старшини).
(3) Цивилните служители от Службата са 
служители по служебно, по трудово правоот­
ношение и по чл. 107а от Кодекса на труда. 
(4) Цивилни служители по трудово право­
отношение, за които не се прилага чл. 107а 
от Кодекса на труда, са:
1. заместник-директорите на Службата 
по чл. 25, ал. 1, т. 2 от Закона за военното 
разузнаване;
2. цивилните служители от подчиненото 
военно формирование;
3. цивилните служители от структурата по 
чл. 54, ал. 2 от Закона за военното разузнаване. 
Чл. 63. (1) Правоотношенията с военно­
служещите от Службата се уреждат съгласно 
Закона за отбраната и въоръжените сили на 
Република България и правилника за неговото 
прилагане, Закона за военното разузнаване и 
този правилник.
(2) Правоотношенията с цивилните служи­
тели от Службата по служебно правоотноше­
ние се уреждат съгласно Закона за държавния 
служител и подзаконовите нормативни актове 
за неговото прилагане, Закона за отбраната 
и въоръжените сили на Република България 
и правилника за неговото прилагане, Закона 
за военното разузнаване и този правилник.
(3) Правоотношенията с цивилните служи­
тели от Службата по трудово правоотношение 
се уреждат съгласно Кодекса на труда, Закона 
за отбраната и въоръжените сили на Репуб-
лика България и правилника за неговото 
прилагане, Закона за военното разузнаване 
и този правилник. 
(4) Правоотношенията със служителите 
на Службата, заемащи преподавателски и 
академични длъжности, се уреждат и със 
Закона за висшето образование, Закона за 
развитие на академичния състав и Правилни­
ка за устройството и дейността на Военната 
академия „Г. С. Раковски“. 
Раздел II
Статус на служителите
Чл. 64. Статусът на служителите на Служ­
бата се урежда съгласно съответните норма­
тивни актове по чл. 63. 
Чл. 65. На военнослужещите от Службата 
се издават служебни карти съгласно чл. 189 
от Закона за отбраната и въоръжените сили 
на Република България, които удостоверяват 
статуса им на военнослужещи.
Чл. 66. (1) За осъществяване на дейностите 
по Закона за военното разузнаване на опре­
делени служители на Службата се издават 
оперативни служебни карти.
(2) Служебните карти по ал. 1 се издават 
от Службата.
(3) Формата и съдържанието на опера­
тивната служебна карта и редът за издаване, 
регистриране, съхранение, ползване и унищо­
жаване на оперативните служебни карти се 
определят с акт на директора на Службата.
(4) Оперативната служебна карта се използ­
ва само на територията на Република Бълга­
рия при изпълнение на конкретно възложена 
задача и крайна необходимост. 
(5) Служителят от Службата използва 
оперативната служебна карта, без да разкри­
ва задачата, срока и условията за нейното 
изпълнение.
Чл. 67. Служителите на Службата ползват 
лечебните, санаториалните и профилактич­
ните заведения и почивните бази на Минис­
терството на отбраната съгласно Закона за 
отбраната и въоръжените сили на Република 
България и при спазване на мерките за за­
щита по чл. 40.
Раздел III
Комплектуване на Службата с личен състав
Чл. 68. Потребността за комплектуване на 
Службата с военнослужещи и цивилни слу­
жители, включително с резервисти и техника 
за доброволния резерв (техника – резерв), се